154 @>~ 
melly villák a legfantasztikusabb stylben épitvék. Legtöbbje azonban fé¬ 
lig góth és félig mór ízlésben épült számtalan tornyokkal, melyek külö¬ 
nös tekintetet adnak az egész tájképnek. 
A Delaware torkolatánál, Amboyban vasútra szállottam, s estéli 7 
órakor Uj-Yorkban, Taissant hotelben szálltam meg. 
Uj-York szintén sokat változott az óta, hogy itt megfordultam, 
számtalan főutczák akkor is nagyszerűek voltak, de azóta azokat nagy- 
részben lebontották, és márvány palotákkal pótolták ki. Az úgynevezett 
4-ik és 5-ik Avenue, azt hiszem, felyiil múlja nagyszerűségben Páris 
vagy London akármely utczáit. 
Ma reggel voltam a hajón, melyen elutazni fogok, valóban egy 
óriási vizi kastély, neve „Illinois “ a hasonnevű státus tiszteletére. Hét¬ 
főn reggel 7 órakor Isten nevében elfogunk indulni, s Nyugot-Indián át 
Chagresig utazni (Délamerika), Chagresből Panamáig vasúton, onnét pe¬ 
dig San Franciscoig a Csendes tengeri vasúttársaság egyik gőzösén. Al¬ 
kalmasint 22 nap alatt megteendjük ezen utat, ha semmi baj nem ér. 
Noha Panamán kiszállunk, meg fog bocsátani anyám, ha onnét nem írok, 
mert hajórul vasútra, s 6 óra múlva ezen vasútról ismét hajóra költöz¬ 
ködvén, lehetetlen hogy csak gondolni is lehessen írásra. Mihelyt San 
Franciscoba érek, körülményesen fogok írni önöknek. 
San Francisco, Kalifornia. Május 
1-én reggel 1857. 
Kedves anyám! 
Sietek önökkel tudatni, hogy tegnap estve (24 napi utazás után) 
szerencsésen ide megérkeztem, s jó egészségnek örvendek! 
A mint Uj-Yorkból apr. 2-án irt levelemben tudattam önökkel, apr. 
6 -án reggeli 7 V 2 órakor csakugyan tengerre szállott hajónk, Illinois gő¬ 
zös, öszvesen 1246 utassal, (ezek közt 342 nő, és 216 gyermek) s 8-án 
Cap Hatteres, 10-én a Bahama szigetek mellett elhaladva, 12-én\zaz 
husvét vasárnap egész nap Saint Domingo sziget óriási szikla bérezés 
partjai alatt haladtunk D. N. irányban; 13-án reggel 9 órakor a jamai¬ 
kai révkalauz mászott hajónkra,s schonerjét oldalunkhoz kötve, 12 órakor 
délben Jamaika szigetéhez kalauzolt, s már 1 */ 2 órakor d.u. Port Royalba, 
s y 2 óra múlva Kingston elé (Jamaika fővárosa) érkeztünk, hol gőzösünk 
